KOMISSION KERTOMUS EUROOPAN PARLAMENTILLE JA NEUVOSTOLLE

Tieliikenteessä käytettävän bensiinin ja dieselpolttoaineen laatu Euroopan unionissa: yhdestoista vuosikertomus (tarkasteluvuosi 2012)

1. Johdanto

Tässä kertomuksessa kootaan yhteen jäsenvaltioiden direktiivin 98/70/EY[1], jäljempänä ’direktiivi’, mukaiset yhdennentoista vuoden ilmoitukset ja esitetään yhteenveto tieliikenteessä käytetyn bensiinin ja dieselpolttoaineen laadusta EU:ssa vuonna 2012. Kyseiseen direktiiviin sisältyvät EU:ssa myydyn tieliikenteen bensiinin ja dieselpolttoaineen laatuvaatimukset: ensimmäiset laatuvaatimukset tulivat voimaan 1. päivänä tammikuuta 2000; toiset 1. tammikuuta 2005 ja kolmannet 1.tammikuuta 2009. Jälkimmäisissä asetetaan kaikkien EU:ssa tieliikenteessä käytettävien polttoaineiden rikkipitoisuuden enimmäismääräksi 10 ppm. Lisävaatimukset määritellään polttoaineen laadun seurantajärjestelmän eurooppalaisessa standardissa, jäljempänä ’FQMS’, EN 14274:2012, jota oli noudatettava vuodesta 2004.

Direktiivissä säädetään myös, että jäsenvaltioiden on laadittava yhteenvetokertomukset alueellaan myytävien polttoaineiden laadusta. Alkuperäinen malli tälle kertomukselle vahvistettiin 18. helmikuuta 2002 tehdyssä komission päätöksessä 2002/159/EY[2]. Direktiivin vaatimukset kehittyivät polttoaineiden uusien laatuvaatimusten ja raportointivaatimusten käyttöönoton myötä. Kaikki jäsenvaltiot saavat raportointimallin, jotta kaikkia olennaisia tietoja voidaan analysoida Euroopan laajuisesti ja jotta jäsenvaltioissa suoritettujen polttoaineen laadun seurannan tuloksia voidaan vertailla. Malli perustuu komission päätöksessä 2002/159/EY esitettyihin raportointivaatimuksiin. Komissio tarkistaa sitä ja sopii mallista vuosittain.

Vuonna 2012 kaikki jäsenvaltiot noudattivat laatuvaatimuksia, joiden mukaan tieliikenteessä käytettävien polttoaineiden rikkipitoisuuden täytyy olla alle 10 ppm. Lisäksi jäsenvaltiot ovat alkaneet raportoida polttoaineista, joihin on lisätty etanolia. Tämä on kuulunut pakollisiin raportointivaatimuksiin 1. tammikuuta 2011 alkaen.

Kaikki jäsenvaltiot toimittivat kertomuksensa annetun mallin mukaisesti. Yhteensä 27:stä vuotuisesta FQMS-kertomuksesta 19 saatiin määräaikaan eli 30. kesäkuuta mennessä ja 6 muuta toimitettiin alle viikon viiveellä. Kaksi viimeistä kertomusta toimitettiin kahden kuukauden kuluessa alkuperäisestä määräajasta. Kertomusten toimittamisessa määräaikaan mennessä on saavutettu selkeää edistystä vuosiin 2009 ja 2010 verrattuna, mutta tulos on silti huonompi kuin vuonna 2011, jolloin 21 jäsenvaltiota toimitti kertomuksen ajoissa.

2. Polttoaineen myynti Euroopassa

Polttoaineen myynti EU:ssa oli voimakkaasti dieselpainotteista vuonna 2012: dieselpolttoainetta myytiin 242 829 miljoonaa litraa, kun bensiinilaatujen kokonaismyynti oli 109 328 miljoonaa litraa.

Bensiinin myynti on ollut laskussa vuodesta 2004 ja näin tapahtui myös vuonna 2012. Polttoainelaatujen osalta voidaan todeta, että RON 91 -laadun markkinaosuus laskee edelleen ja sitä myydään tällä hetkellä vain pieniä määriä; vuoden 2012 myynti oli 456 miljoonaa litraa. RON 98 -laadun myynti oli yhteensä 4 418 miljoonaa litraa, RON 95=<-<98-laadun 14 622 miljoonaa litraa ja bensiinin myyntitilastojen johtajan, RON 95 -laadun, 89 832 miljoonaa litraa.

Myös dieselpolttoaineen myynti laski kolmantena perättäisenä vuonna. B7-laadun myyntiosuus oli suurin, 219 769 miljoonaa litraa (90 prosenttia myynnistä). B5-, B+-laadun ja tavallisen dieselpolttoaineen myynti oli yhteensä 23 061 miljoonaa litraa. B5-laatua myytiin 2 720 miljoonaa litraa, B+-laatua 137 miljoonaa litraa ja tavanomaista dieseliä 20 204 miljoonaa litraa.

Kaavio 1: Polttoaineiden myynnin kehitys EU:ssa vuosina 2001–2012

|| || Diesel || || || || || || Bensiini || || || || || ||

Kaavio 2: Polttoainemyynti EU:ssa polttoainetyypeittäin vuonna 2012

Bensiini Diesel ||

|| Miljoonaa litraa

|| Lyijytön bensiini < 10 ppm S || Diesel < 10ppm S

|| || || Väh. RON=91 || || || Väh. RON=95 || || || RON 95=<RON<98 || || || RON>=98 || || || Diesel

|| || || Väh. RON=91 E5 || || || Väh. RON=95 E5 || || || RON 95=<RON<98 E5 || || || RON>=98 E5 || || || Diesel B5

|| || || Väh. RON=91 E10 || || || Väh. RON=95 E10 || || || RON 95=<RON<98 E10 || || || RON>=98 E10 || || || Diesel B7

|| || || Väh. RON=91 E+ || || || Väh. RON=95 E+ || || || RON 95=<RON<98 E+ || || || RON>=98 E+ || || || Diesel B+

Polttoaineita myytiin vuonna 2012 vähemmän kuin vuonna 2011. Myyntimäärät pienenivät sekä bensiinin (vähennys 7 565 miljoonaa litraa) että dieselpolttoaineen (vähennys 2 398 miljoonaa litraa) osalta niin, että tieliikenteessä käytettävien polttoaineiden myyntimäärä väheni kokonaisuudessaan 9 963 miljoonaa litraa.

2.1 Polttoaineen saatavuus vuonna 2012

Yksi tärkeimmistä seikoista vuonna 2012 oli se, että RON 91 lähes hävisi markkinoilta: sitä myytiin vain neljässä maassa ja ainoastaan Tanskassa sen menekki oli merkittävää.

E 10 -laatua myytiin vain kolmessa jäsenvaltiossa: Ranskassa, Suomessa ja Saksassa,

Taulukossa 1 esitetään polttoaineitten myyntimäärät ja tyypit jäsenvaltioittain.

Taulukko 1: Polttoaineen myynti vuonna 2012 EU:n 27 jäsenvaltiossa polttoainetyypeittäin

Polttoainetyyppi || Bensiinin myynti (miljoonina litroina) || Dieselpolttoaineen myynti (miljoonina litroina)

Jäsenvaltio || Väh. RON=91 || Väh. RON=95 || Väh. RON=98 || RON ≥98 || Bensiini yhteensä || Diesel yhteensä

Itävalta || 41 || - || 2 215 || 49 || 2 305 || 7 294

Belgia || - || 1 385 || - || 297 || 1 682 || 8 317

Bulgaria || - || 691 || - || 36 || 727 || 2 049

Kypros || - || - || 471 || 31 || 502 || 365

Tšekki || 16 || 2 195 || 62 || - || 2 273 || 4 865

Tanska || 349 || 1 531 || 2 || - || 1 882 || 3 205

Viro || - || - || 312 || 28 || 340 || 719

Suomi || - || 1 144 || - || 948 || 2 092 || 2 843

Ranska || - || 9 666 || - || - || 9 666 || 40 378

Saksa || 50 || 23 479 || - || 1 502 || 25 031 || 40 232

Kreikka || - || 3 831 || 52 || 102 || 3 985 || 2 506

Unkari || - || 1 541 || - || 42 || 1 583 || 3 121

Irlanti || - || 1 684 || - || - || 1 684 || 2 630

Italia || - || 9 750 || - || - || 9 750 || 27 445

Latvia || - || 274 || 21 || - || 295 || 852

Liettua || - || 300 || - || 7 || 307 || 1 342

Luxemburg || - || 347 || - || 77 || 424 || 2 001

Malta || - || - || 98 || - || 98 || 119

Alankomaat || - || 5 436 || 59 || - || 5 495 || 7 512

Puola || - || 4 690 || - || 412 || 5 102 || 13 555

Portugali || - || - || 1 403 || 110 || 1 513 || 5 268

Romania || - || - || 2 418 || 205 || 2 623 || 6 602

Slovakia || - || 649 || - || 7 || 656 || 1 227

Slovenia || - || - || 607 || 78 || 686 || 2 270

Espanja || - || - || 6 170 || 487 || 6 657 || 25 111

Ruotsi || - || 3 738 || 125 || - || 3 863 || 5 273

Yhdistynyt kuningaskunta || - || 17 501 || 607 || - || 18 108 || 25 728

Taulukon 1 perusteella voidaan tehdä seuraavat huomiot:

· Diesel hallitsee markkinoita kaikissa jäsenvaltioissa kahta lukuun ottamatta. Kreikassa bensiinin osuus polttoaineiden myynnistä oli 61,4 prosenttia ja Kyproksessa 57,9 prosenttia.

· Belgia taasen oli riippuvaisin dieselpolttoaineesta: Belgiassa dieselpolttoaineiden markkinaosuus oli 83, 2 prosenttia – korkein kaikista jäsenvaltioista.

· Polttoaineita myytiin vuonna 2012 eniten Saksassa, jonka osuus EU:n polttoainemyynnistä oli 18,5 prosenttia; bensiinin osuus tästä oli 38,4 prosenttia ja dieselpolttoaineen 61,6 prosenttia. Seuraavaksi suurimmat markkinat olivat Ranskassa, jonka osuus EU:n bensiinin ja dieselpolttoaineen markkinoista oli 14,2 prosenttia; bensiinin osuus tästä oli 19,3 prosenttia ja dieselpolttoaineen 80,7 prosenttia. Yhdistyneen kuningaskunnan osuus kaikesta polttoaineen myynnistä oli 12,4 prosenttia, ja tästä bensiinin osuus oli 41,3 prosenttia ja dieselpolttoaineen 58,7 prosenttia.

· Useimmissa maissa dieselpolttoaineen veroaste on alhaisempi kuin bensiinin (joskus merkittävästi). Tämä yhdessä dieselautojen suuremman tehokkuuden (bensiiniautoihin verrattuna) sekä dieselautoihin tehtyjen parannusten kanssa on ollut keskeinen syy siihen, että EU:ssa on siirrytty käyttämään dieselpolttoainetta. Yhdistyneessä kuningaskunnassa bensiinin ja dieselpolttoaineen veroaste litraa kohden on sama, mikä osaltaan selittää sen, että polttoaineen suhteellinen osuus on alhaisempi verrattuna muihin EU-maihin pienemmistä säästöistä autojen polttoainekustannuksissa johtuen.

· E10-laadun osuus Euroopassa on edelleen alhainen ja sitä myydäänkin tällä hetkellä vain kolmessa maassa (Saksa, Ranska ja Suomi). Markkinatilanne on näissä kolmessa maassa hyvin erilainen: Suomessa E10-laadun osuus polttoainemyynnistä on 54,7 prosenttia, Ranskassa 24,1 prosenttia ja Saksassa 14,2 prosenttia.

3. Polttoaineen laadun seuranta 2012

3.1 Kuvaus eri jäsenvaltioiden käyttämistä järjestelmistä

Polttonesteen laaduntarkkailujärjestelmän (FQMS) täytäntöönpanoon on käytetty EU:ssa monia erilaisia lähestymistapoja. Vaikka jäsenvaltioiden toimien yhdenmukaisuus onkin kasvanut vuodesta toiseen, lähestymistavat vaihtelevat eurooppalaiseen EN 14274 -standardiin[3] perustuvista järjestelmistä (joissa näytteet kerätään vähittäismyyntiasemilta) kansallisiin järjestelmiin.

Direktiivi sallii vaihtoehtoiset seurantajärjestelmät, jos niillä taataan luotettavuudeltaan EN 14274 -standardia vastaavien tietojen saaminen. Perusteita tämän arvioimiseksi ei kuitenkaan ole määritetty. Sen vuoksi ei ole selvää, täyttävätkö järjestelmät, jotka eivät perustu EN 14274 -standardiin, tämän arviointiperusteen.

Vuonna 2012 suurin osa jäsenvaltioista toimitti lisätietoja siitä, miten seurantajärjestelmä on valittu (jos käytössä EN 14274 -tilastomalli), tai ilmoittivat, miten kansallinen valvontajärjestelmä on valittu.

Vuonna 2012 polttoaineiden laadun seurantajärjestelmiä oli 27 jäsenvaltiossa valittu seuraavasti:

· Viisi jäsenvaltiota käytti EN 14274 -tilastomallia A (Itävalta, Suomi, Kreikka, Italia ja Espanja).

· Viisi jäsenvaltioita käytti EN 14274 -tilastomallia B (Ranska, Saksa, Puola, Bulgaria ja Romania)

· Yhdeksän jäsenvaltiota käytti EN 14274 -tilastomallia C (Irlanti, Portugali, Kypros, Tšekki, Viro, Unkari, Liettua, Slovakia ja Slovenia), ja

· Loput kahdeksan käyttivät kansallista seurantajärjestelmää.

3.2 Näytteidenotto ja raportointi

Yksi keskeisiä seikkoja polttoaineiden laadun arvioimisessa on se, miten polttoainenäytteet otetaan. Näytteidenoton on tapahduttava EN 14274 -standardissa vahvistettujen vaatimusten mukaisesti.

Standardissa ilmoitetaan, kuinka monta näytettä jäsenvaltioiden on otettava polttoaineiden laatua koskevia kertomuksia varten ja missä näytteet on otettava. Standardissa täsmennetään myös näytteiden polttoainelaatukohtainen vähimmäismäärä sekä talvi- että kesäkaudella. Taulukossa 2 esitetään yksittäisten jäsenvaltioiden näytteidenotto ja raportointi vuonna 2012. Kaikkien näytteiden vaadittu vähimmäismäärä lasketaan, kun jäsenvaltio on käyttänyt EN 14274 -standardissa kuvattua tilastomallia, joten kutakin mallia (A, B ja C) kohden tiedetään, kuinka paljon näytteitä on vähintään otettava.

Taulukossa 2 esitetään myös otettujen näytteiden kokonaismäärän jakautuminen ja huoltoasemilla suoritettu näytteidenotto. Kaikki jäsenvaltiot toimittivat tämän jakauman vuodelta 2012. EN 14274 -standardissa täsmennetään, että vaaditut vähimmäisnäytteet olisi otettava jakelupisteistä, jotka on määritelty vähittäismyynti- tai kaupallisiksi pisteiksi, joissa polttoainetta jaetaan käytettäviksi tieliikenteen ajoneuvojen käyttövoimana. Näin ollen näytteitä, jotka on otettu jakeluterminaaleissa tai jalostamoilla, olisi pidettävä huoltoasemilta otettuja, vähimmäisvaatimusten mukaisia näytteitä täydentävinä lisänäytteinä.

Tässä yhteydessä olisi huomioitava, että Bulgaria ilmoittaa tiedot vuoden taannehtivasti. Tästä on huomautettu jäsenvaltiolle ja komissio toivoo, että tilanne korjataan vuoden 2013 kertomuksessa.

Kertanäytteiden testeissä EN 228 -bensiinistandardin sääntöjen vastaisuus lisääntyi hieman vuonna 2012 vuoteen 2011 verrattuna. Tilanne oli sama myös dieselpolttoaineen osalta. EN 590 -standardin sääntöjen noudattaminen väheni hieman vuonna 2012. Kertomus löytyy kokonaisuudessaan ilmastotoimien pääosaston verkkosivuilta kohdasta EU Fuel Quality Monitoring – 2012 Summary Report - Final report to the European Commission DG Climate Action.

Taulukko 2 Tiivistelmä direktiivin 98/70/EY ja eurooppalaisen EN 14274 -standardin mukaisesta jäsenvaltioiden näytteidenotosta ja raportoinnista

Jäsenvaltio || FQMS-malli (1) || Koko(2) || Kesä-/talvi-kausi erikseen? (3) || Näytteet/ polttoaine-laatu/ kausi (4) || Vaaditut näytteet yhteensä (5) || Otetut näytteet (6) || Huolto­asemilta otetut näytteet (7) || Näytteen­oton vaatimustenmukaisuus (8)

Bens. || Dsl || Bens. || Dsl || Bens. || Dsl || Bens. || Dsl

Itävalta || A || S || ü || 50 || 106 || 100 || 106 || 100 || 106 || 100 || ü || ü

Belgia || N || S || ü || (50) || 200 || 100 || 2239 || 6036 || 2239 || 6036 || (ü) || (ü)

Bulgaria || B || S || ü || 100 || 212 || 204 || 453 || 496 || 428 || 473 || ü || ü

Kypros || C || S || ü || 50 || 108 || 100 || 328 || 173 || 328 || 173 || ü || ü

Tšekki || C || S || ü || 50 || 106 || 104 || 1294 || 1468 || 1294 || 1468 || ü || ü

Tanska || N || S || ü || (50) || 202 || 100 || 43 || 21 || 43 || 21 || (×) || (×)

Viro || C || S || ü || 50 || 110 || 100 || 350 || 215 || 350 || 210 || ü || ü

Suomi || A || S || ü || 50 || 200 || 100 || 235 || 122 || 235 || 122 || ü || ü

Ranska || B || L || ü || 200 || 800 || 400 || 473 || 408 || 473 || 408 || × || ü

Saksa || B || L || ü || 200 || 826 || 400 || 602 || 415 || 602 || 415 || × || ü

Kreikka || A || S || ü || 50 || 106 || 102 || 116 || 106 || 73 || 53 || × || ×

Unkari || C || S || ü || 50 || 104 || 100 || 120 || 120 || 120 || 120 || ü || ü

Irlanti || C || S || ü || 50 || 100 || 100 || 201 || 194 || 160 || 161 || ü || ü

Italia || A || L || ü || 100 || 200 || 200 || 200 || 200 || 200 || 200 || ü || ü

Latvia || N || S || ü || (50) || 112 || 200 || 158 || 244 || 119 || 126 || (ü) || (ü)

Liettua || C || S || ü || 50 || 104 || 100 || 106 || 100 || 92 || 89 || × || ×

Luxemburg || N || S || ü || (50) || 200 || 100 || 80 || 82 || 80 || 82 || (×) || (×)

Malta || N || S || ü || (50) || 100 || 100 || 36 || 37 || 27 || 27 || (×) || (×)

Alankomaat || N || S || ü || (50) || 100 || 100 || 50 || 50 || 50 || 50 || (×) || (×)

Puola || B || S || ü || 200 || 434 || 400 || 279 || 204 || 279 || 204 || × || ×

Portugali || C || S || ü || 50 || 108 || 100 || 200 || 100 || 200 || 100 || ü || ü

Romania || B || S || ü || 100 || 208 || 200 || 244 || 243 || 221 || 223 || ü || ü

Slovakia || C || S || ü || 50 || 102 || 100 || 149 || 118 || 149 || 118 || ü || ü

Slovenia || C || S || ü || 50 || 200 || 100 || 154 || 162 || 154 || 162 || × || ü

Espanja || A || L || ü || 100 || 230 || 200 || 780 || 396 || 0 || 0 || × || ×

Ruotsi || N || S || ü || (50) || 104 || 100 || 631 || 717 || 0 || 0 || (×) || (×)

Yhdistynyt kuningaskunta || N || L || ü || (100) || 208 || 200 || 1682 || 2535 || 437 || 263 || (ü) || (ü)

# || Sarake || Selittävät huomautukset

(1) FQMS- malli || N = kansallinen polttoaineiden laadun seurantajärjestelmä (FQMS) A = EN 14274 -tilastomalli A B = EN 14274 -tilastomalli B C = EN 14274 -tilastomalli C

(2) Koko – maan koko || S = pieni (tieliikenteessä käytettävän polttoaineen kokonaismyynti < 15 miljoonaa tonnia vuodessa) L = suuri (tieliikenteessä käytettävän polttoaineen kokonaismyynti > 15 miljoonaa tonnia vuodessa)

(3) Kesä-/talvikausi erikseen? || PErillinen raportointi kesä- ja talvikaudesta O ; tarkoittaa ainoastaan raportoimista koko vuoden näytteistä

(4) Näytteet/ polttoaine-laatu/ kausi || EN 14274: laatuluokissa, joiden osuus kokonaismyynnistä on alle 10 prosenttia, on supistetut näytteidenottovaatimukset. Niiden jäsenvaltioiden osalta, jotka käyttävät kansallista FQMS-järjestelmää, arvioitu vastaava näytteiden vähimmäismäärä (polttoainemyynnin perusteella) on esitetty suluissa.

(5) Vaaditut näytteet yhteensä || FQMS-mallin ja maan koon mukaan vaaditun EN 14274 -näytteiden vähimmäismäärän laskeminen. Vaadittu vähimmäismäärää näytteitä on otettava ”käyttöpaikassa” jakelupisteissä. Niiden jäsenvaltioiden osalta, jotka käyttävät kansallista FQMS-järjestelmää, arvioitu vastaava näytteiden vähimmäismäärä (polttoainemyynnin perusteella) on esitetty suluissa.

(6) Otetut näytteet || Kaikissa paikoissa (huoltoasemat, terminaalit ja jalostamot) otettujen näytteiden kokonaismäärä polttoainetyypeittäin.

(7) Huolto­asemilta otetut näytteet || Huoltoasemilta otettujen näytteiden kokonaismäärä; jakelupisteet (julkiset ja kaupalliset). Tämä raportoidaan vakiomuotoisessa raportointimallissa erikseen; jos huoltoasemilta otettujen näytteiden määrä ei vastaa kaikkien otettujen näytteiden määrää, tämä johtuu alkuperäisessä raportoinnissa esiintyneistä eroista (erityisesti Ranska ja Tšekki, sillä niiden osalta huoltoasemilta otettujen näytteiden määrä on suurempi kuin kaikkien otettujen näytteiden määrä).

(8) Näytteen­oton vaatimustenmukaisuus || ümerkitsee, että EN 14274 -standardin näytteiden määrää koskeva vaatimus täyttyy, ja × taasen, ettei tämä vaatimus täyty. On huomattava, että tämä osoittaa, että näytteidenotto on yleisesti vaatimusten mukaista kaikissa polttoainelaaduissa; ks. jäsenvaltion kertomus näytteidenoton vaatimustenmukaisuudesta kunkin yksittäisen polttoainelaadun osalta erikseen. Jos käytössä on kansallinen FQMS, arvio vaatimustenmukaisuudesta ja sen myötä vastaavuudesta EN 14274 -standardin kanssa on esitetty suluissa (). Jos jäsenvaltiot eivät ole eritelleet näytteenottopaikkoja, ei ole mahdollista arvioida, onko näytteidenotto tapahtunut vaatimusten mukaisesti.

|| Bens. || Bensiini

|| Dsl || Dieselpolttoaine

4. Direktiivin raja-arvojen noudattaminen

4.1 Bensiiniä koskeva raportointi

Vuonna 2012 useimmat jäsenvaltiot antoivat bensiininäytteiden vaatimustenmukaisuudesta täydelliset tiedot. Vaatimustenmukaisuutta arvioitaessa on tarpeen tietää, mitä testimenetelmää on käytetty tiettyjen laatutekijöiden testaamiseen (koska toistettavuus ja raja-arvot vaihtelevat testimenetelmän mukaan). Säännösten mukaan jäsenvaltioiden on annettava nämä tiedot raportointimallin mukaisesti.

EU:ssa useimmiten vuonna 2012 laatuvaatimusten vastaisiksi havaitut laatutekijät olivat seuraavat:

Kesälaadun höyrypaine ylittyi 175 kertaa vuonna 2012.

On kuitenkin ilmeistä, että monet tällaiset ylitykset johtuvat siirtymävaiheen kausista silloin, kun toimittajat vaihtavat kesälaadusta talvilaatuun ja päinvastoin.

Laatuvaatimusten vastaisia RON/MON -näytteitä löydettiin vuonna 2012 yhteensä 61.

Jotkin jäsenvaltiot eivät toimittaneet kaikkia tietoja näytteistä, joiden todettiin olevan raja-arvojen vastaisia.

4.2 Dieselpolttoainetta koskeva raportointi

Eräät jäsenvaltiot eivät vuonna 2012 toimittaneet kaikkia tietoja näytteistä, joiden todettiin olevan raja-arvojen vastaisia. Kuudesta vuonna 2012 testattaviksi vaaditusta dieselpolttoaineen laatutekijästä laatuvaatimusten vastaisiksi todettiin seuraavat:

Enimmäisrikkipitoisuus (10 ppm) ylittyi yhteensä 144 näytteessä.

Kaikkien jäsenvaltioiden osalta keskimääräinen rikkipitoisuus oli kuitenkin 7,42 ppm eli alle pakollisen raja-arvon 10 ppm.

Yhteensä 22 tislausta koskevan raja-arvon osalta testattua näytettä oli laatuvaatimusten vastaisia.

4.3 Yhteenveto

Jäljempänä olevassa taulukossa 3 on yhteenveto direktiivin noudattamisesta jäsenvaltioissa tarkasteluvuonna 2012. Siitä käyvät ilmi näyteanalyysien tulokset (raja-arvojen ylitykset) sekä toimitettujen tietojen muoto ja sisältö. Direktiiviä muutettaessa siihen lisättiin kohta, jonka mukaan ”jäsenvaltioiden on säädettävä tämän direktiivin nojalla annettujen kansallisten säännösten rikkomiseen sovellettavista seuraamuksista. Seuraamusten on oltava tehokkaita, oikeasuhteisia ja varoittavia.” Jotkut jäsenvaltiot ovat antaneet selvityksen korjaavista toimista ja kansallisten viranomaisten määräämistä seuraamuksista tapauksissa, joissa näytteet ovat olleet laatuvaatimusten vastaisia. Näitä ja muita jäsenvaltioiden seurantajärjestelmiin liittyviä kysymyksiä käsitellään yksityiskohtaisemmin polttoaineen laadun seurantaa EU:ssa koskevan kertomuksen EU Fuel Quality Monitoring – 2012 Summary Report – Final report to the European Commission DG Climate Action jäsenvaltiokohtaisissa luvuissa. Tämä kertomus on saatavilla ilmastoasioiden pääosaston verkkosivulla.

Yleisesti ottaen vuonna 2012 otetuista 11 365 bensiininäytteestä 322:n havaittiin olevan laatuvaatimusten vastaisia ja ylittävän raja-arvot yhden tai useamman laatutekijän osalta. Toisin sanoen 2,8 prosenttia näytteistä oli vaatimusten vastaisia. Dieselin kuuden pakollisen laatutekijän suhteen vuonna 2012 testatuista 15 039 näytteestä 237:n havaittiin olevan täsmennettyjen raja-arvojen vastaisia. Tämä on 1,6 prosenttia kaikista raportoiduista näytteistä.

Laatuvaatimusten vastaisten näytteiden osuus on sidoksissa otettujen näytteiden määrään, jonka puolestaan pitäisi riippua (kussakin jäsenvaltiossa) myydyn polttoaineen kokonaismäärästä ja toimituslähteistä. Niiden jäsenvaltioiden kohdalla, jotka käyttävät kansallisia järjestelmiä, jotka eivät vastaa tilastollisia malleja A, B ja C, ja tilastomalleja, jotka eivät välttämättä ole kaikkein sopivimpia, on kuitenkin otettava huomioon myös säännösten noudattamatta jättäminen EU:ssa polttoaine- ja näytemääriä painottaen.

Taulukko 3: Yhteenveto jäsenvaltioiden vuotta 2012 koskevan raportoinnin sääntöjenmukaisuudesta

|| Jäsen­valtio || Raja-arvojen vaatimustenvastaisuus Raja-arvon ylittävät näytteet / näytteet yhteensä || Puutteelliset tiedot Mittaamatta jätetyt parametrit / yhteensä || Raportoin­nin myöhäs­tyminen

|| || (1) || (2) || (3)

|| || Bensiini || Diesel || Bensiini || Dieselpolttoaine ||

|| || NC || Yhteensä || NC || Yhteensä || NM || Yhteensä || NM || Yhteensä || (kuuk.)

|| AT || 2 || 106 || 1 || 100 || 0 || 19 || 0 || 6 || Ajoissa

|| BE || 104 || 2239 || 102 || 6036 || 0 || 19 || 0 || 6 || Ajoissa

|| BG || 9 || 453 || 32 || 496 || 1 || 19 || 0 || 6 || Ajoissa

|| CY || 29 || 328 || 0 || 173 || 2 || 19 || 0 || 6 || Ajoissa

|| CZ || 21 || 1293 || 21 || 1413 || 0 || 19 || 0 || 6 || Ajoissa

|| DK || 0 || 43 || 0 || 21 || 0 || 19 || 0 || 6 || Ajoissa

|| EE || 8 || 350 || 2 || 215 || 1 || 19 || 0 || 6 || < 1 kuukausi

|| FI || 18 || 235 || 1 || 122 || 1 || 19 || 1 || 6 || Ajoissa

|| FR || 16 || 473 || 28 || 408 || 0 || 19 || 0 || 6 || < 1 kuukausi

|| DE || 5 || 602 || 1 || 415 || 0 || 19 || 0 || 6 || < 2 kuukautta

|| EL || 0 || 116 || 0 || 106 || 6 || 19 || 0 || 6 || Ajoissa

|| HU || 5 || 120 || 0 || 120 || 0 || 19 || 0 || 6 || Ajoissa

|| IE || 10 || 201 || 4 || 194 || 0 || 19 || 0 || 6 || Ajoissa

|| IT || 6 || 200 || 3 || 200 || 4 || 19 || 0 || 6 || < 1 kuukausi

|| LV || 0 || 158 || 0 || 244 || 0 || 19 || 0 || 6 || < 1 kuukausi

|| LT || 0 || 106 || 0 || 100 || 0 || 19 || 0 || 6 || Ajoissa

|| LU || 8 || 80 || 0 || 82 || 0 || 19 || 0 || 6 || Ajoissa

|| MT || 4 || 36 || 8 || 37 || 0 || 19 || 0 || 6 || Ajoissa

|| NL || 0 || 50 || >1 || 50 || 2 || 19 || 0 || 6 || < 1 kuukausi

|| PL || 12 || 279 || 7 || 204 || 1 || 19 || 0 || 6 || Ajoissa

|| PT || 33 || 257 || 4 || 132 || 1 || 19 || 0 || 6 || Ajoissa

|| RO || 6 || 244 || 6 || 243 || 1 || 19 || 0 || 6 || < 1 kuukausi

|| SK || 8 || 149 || 8 || 118 || 0 || 19 || 0 || 6 || Ajoissa

|| SI || 4 || 154 || 4 || 162 || 1 || 19 || 0 || 6 || Ajoissa

|| ES || 0 || 780 || 0 || 396 || 0 || 19 || 0 || 6 || < 2 kuukautta

|| SE || 0 || 631 || 0 || 717 || 6 || 19 || 1 || 6 || Ajoissa

|| UK || 14 || 1682 || 4 || 2535 || 0 || 19 || 0 || 6 || Ajoissa

|| Jäsenvaltioita yhteensä || || || || || 27

||

(1) Raja-arvojen vaatimustenvastaisuus (95 %:n luotettavuusrajat) || Jos tiedot ovat epätäydelliset, ei ole mahdollista vahvistaa, onko raja-arvoja noudatettu kaikissa näytteissä. Jos toimitetuista tiedoista ei ole käynyt ilmi, monessako näytteessä raja-arvo ylittyi, on käytetty merkkiä ’>’ osoittamaan, että raja-arvot ylittävien näytteiden määrä on vähimmäismäärä ja että todellinen määrä voi olla tätä suurempi. ||

(2) Puutteelliset tiedot || Joitakin laatutekijöitä varten on mahdollista ottaa pienempiä näytemääriä, mutta kutakin parametria varten on otettava näytteet, jotta polttoaineen laatu voidaan arvioida asianmukaisesti. Jäsenvaltioiden olisi selvennettävä, koska näytetulokset on saatu ja esitettävä ne. ||

(3) Raportoinnin myöhästyminen || Direktiivin 98/70/EY mukaan jäsenvaltioiden on toimitettava seurantatiedot kunkin vuoden kesäkuun 30 päivään mennessä. ||

Polttoaineen laadun arvioinnin toinen merkittävä osa on sen selvittäminen, onko seurattavia muuttujia noudatettu.

Tällä hetkellä joissakin jäsenvaltioissa ei mitata kaikkia muuttujia täysimääräisesti. Täydellisessä vuoden 2012 kertomuksessa polttoaineen laadun seurannasta olevassa taulukossa (2012 EU Fuel Quality Monitoring – 2012 Summary Report: Table relating to the Summary of parameters not reported by Member States for each fuel grade) ilmoitetaan, että ilmastotoimien pääosaston verkkosivulla ilmoitetaan jäsenvaltioittain niiden muuttujien määrä, joita ei ole mitattu.

Vaikka tämän tilanteen ei katsottaisi aiheuttavan ongelmia polttoaineiden yleisen laadun arvioimisessa Euroopassa, sitä on pyrittävä parantamaan vuoden 2013 osalta.

5. Päätelmät

Polttoaineiden laadun seuranta vuodelta 2012 osoittaa, että direktiivissä 98/70/EY säädetyt bensiiniä ja dieselpolttoainetta koskevat laatuvaatimukset täyttyivät yleisesti ja että raja-arvojen ylityksiä tapahtui vain vähän.

Vaikka jäsenvaltiot ovat parantaneet raportointi- ja seurantavelvoitteidensa täyttämistä ja polttoaineen laadun seurantajärjestelmiään, joissakin tapauksissa ne eivät ole kuitenkaan vielä yltäneen odotetulle tasolle näytteiden otossa.

Komissio ottaa aikanaan tämän asian esille kyseisten jäsenvaltioiden kanssa.

Koska sääntöjen vastaisuudet ovat varsin harvinaisia ja jäsenvaltiot toteuttavat toimia säännösten vastaisten polttoaineiden vetämiseksi pois myynnistä, komission tiedossa ei ole, että nämä raja-arvojen ylitykset olisivat aiheuttaneet kielteisiä vaikutuksia ajoneuvojen päästöihin tai moottorien toimintaan.

Komissio kehottaa kuitenkin jäsenvaltioita toteuttamaan edelleen toimia sääntöjen täysimääräisen noudattamisen varmistamiseksi, jotta tällaisia ongelmia ei esiinny tulevaisuudessakaan.

[1] EYVL L 350, 28.12.1998, s. 58.

[2] EYVL L 53, 23.2.2002, s. 30.

[3] Standardi EN 14274:2003 – Moottoripolttonesteet. Moottoribensiinin ja dieselöljyn laadun arviointi käyttäen polttonesteen laaduntarkkailujärjestelmää (FQMS).